عليكم ورحمة الله وبركاته. ان الحمد لله نحمده ونستعينه ونستغفره ونستهديه. ونعوذ بالله من شرور انفسنا ومن سيئات اعمالنا. انهم من يهده الله فلا مضل له ومن يضلل فلا هادي له واشهد ان لا اله الا الله وحده لا شريك له واشهد ان محمدا عبده ورسوله اما بعد
الحلقة السابعة من حلقات الهباء المنثور ذكرنا في الحلقة الماضية ان احد او ان قبول العمل يشترط فيه شرطين. الشرط الاول هو الاخلاص لله عز وجل. اتكلمنا في الموضوع ده في الحلقتين السابقتين
الاخلاص لله عز وجل. ويا ريت لو نراجع الحلقة الماضية في الوسائل العملية لزرع الاخلاص ونحاول نطبقها في حياتنا كلها نكتبها كده قدام عينينا عشان ما ننساش واحدة. وطبعا ممكن تكون في وسائل تانية مع مرور الوقت تضيفها تزداد خبرة
في موضوع زرع الاخلاص في القلب هذه قضية في غاية الاهمية. الشق التاني وهو موازي له. يعني الاتنين مهمين بنفس درجة الاهمية الشق التاني هو اتباع الرسول صلى الله عليه وسلم في اداء ما امر الله عز وجل في الانتهاء عن ما نهى عنه الله عز وجل. الطريقة
التي كان يستخدمها رسول الله صلى الله عليه وسلم في اداء العبادة او في اداء العمل. في اداء الامر الرباني كيف كان يفعل صلى الله عليه وسلم لان هو قال على سبيل المسال في موضوع الصلاة صلوا كما رأيتموني اصلي
مشكلتك انت بقى انك تحاول تعرف هو ازا كان بيصلي ازاي. بيحلها مع نفسك. تسمع دروس رحت تقرا كتب تحضر مجالس علم تفتح الانترنت اتصرف. بس ما ينفعش تصلي بطريقة غير التي كان يصلي بها
اللي هو يقول كما كما يعني المشابهة المماثلة. صلوا كما رأيتموني اصلي. ده في موضوع الصلاة. موضوع الحج قال للناس ايه لتأخذوا مناسككم. وفي رواية خذوا عني مناسككم. ما ينفعش برضو حد يحج بما يراه. حتى
لو كانت نواياك خالصة لله عز وجل. لازم تسأل وتعرف وتطمئن الى الاجابة وتنفز بالطريقة التي كان يفعل قال بها الرسول صلى الله عليه وسلم. القرآن الكريم فيه اوامر كتيرة بهذا المعنى. اوامر شاملة عامة. يعني مسلا الله عز وجل يقول في كتابه الكريم وما اتاكم
الرسول فخذوه وما نهاكم عنه فانتهوا. يعني واضح الكلام واضح. طب انا لازم اعرف ما اتاني الرسول صلى الله عليه هو ايه؟ ما اتاكم الرسول ما ماذا قال؟ ماذا فعل؟ عشان اعرف اعالج وكيف نهى عن هذا؟ وايه حدود النهي؟ التي نهاها لان هو قال لي
فلازم يكون عندي رد فعل مناسب للامر الرباني. اقدر انفزه اقدر انفزه ازاي عن طريق علم السنة. اعرف ماذا كان يفعل صلى الله عليه في حديس مباشر جدا في الموضوع دهوت واحنا موضوع الهباء المنصور ده بيقول ايه الرسول عليه الصلاة والسلام السيدة عائشة تروي انه
قال من عمل عملا ليس عليه امرنا فهو رد. يعني ايه رد مردود يعني مرفوض يعني مش موجود في الميزان يعني هبقى منصور. الكلام واضح جدا في صحيح مسلم. حديس في منتهى الوضوح من عمل
عملا ليس عليه امرنا فهو رد. يعني قطع كل احتمالية لان الانسان يتصرف بدماغه كده في الشريعة او في الدين او في العبادة يستسهل الموضوع لأ. محتاج تمشي على خطواته
اه بشكل دقيق ومدروس. هناخد اليوم مسلا مثال وطبقه على كلها. مسال في الصلاة. على اساس ان كلنا بنحتاج هذا الموضوع يوميا. الصلاة خمس صلوات يوميا غير النهار اللي بتصلي فالموضوع مهم جدا الرسول عليه الصلاة والسلام قاعد في المسجد دخل واحد من المسلمين صلى وبعد ما صلى
جاءه والقى عليه السلام فرد صلى الله عليه وسلم السلام وقال له ارجع فصلي فانك لم تصلي هو شايفه بيصلي. الرسول عليه الصلاة والسلام. لكن الصلاة دي بيقول له ما تنفعش. ارجع صل تاني. لو الصلاة
على فكرة فيها عيب لا يقدح في صحتها كان علمه صلى الله عليه وسلم وخلاص وقدر الله وما شاء فعل في اللي فات يعني قال له عيدها تاني دي ما اتقبلتش. الصلاة دي ما اتقبلتش. صل فانك لم تصلي لم تصلي. ما حسبش حاجة اكنك ما عملتش اي حاجة خالص
مع ان الراجل صلى وخد جهد في الصلاة بتاعته. الراجل بادب ما يناقش الرسول عليه الصلاة والسلام. رجع صلى تاني بس صلى زي ما كان بيصلي هو ما يعرفش غير كده. فصلى تاني فالرسول صلى الله عليه وسلم رجاله. فالرسول صلى الله عليه وسلم قال له ارجع فصلي فانك لم
تصلي وحصلت للمرة التالتة. بعد التالتة الراجل قال له والله يا رسول الله لا احسن غير هذه الصلاة. انا هرجع اعيدها عشرين مرة نفس الطريقة. فعلمني يعني هو الراجل عرف ان فيه مشكلة في الصلاة. فالرسول عليه الصلاة والسلام قال له ايه
قال اذا قمت الى الصلاة فكبر. ثم اقرأ ما تيسر معك من القرآن. ثم اركع حتى فاطمئن راكان هي دي كانت المشكلة عنده. هو الراجل كان بيقرا قرآن كويس في الصلاة والرسول صلى الله عليه وسلم جايز مش سامعه اصلا. لكن ما علقش على موضوع القراءة
يقرا قرآن لكن لما جه يركع ركع بسرعة ورفع. او جايز حتى ما نزلش للركوع لحد مستوى الركوع المطلوب كان اذا وضع على ظهره اناء لا يعني ينحرف لا ينجرف. ضهره بالزبط كده زاوية قايمة مع مع جسمي
وهو ده نزل وطلع على طول فقال له ايه؟ اركع ثم اركع حتى تطمئن راكعا ثم ارفع حتى تعدل قائما لازم تكون واقف مستقيم ثم اسجد ثم اسجد حتى تطمئن ساجدا
ثم ارفع حتى تطمئن جالسا ثم افعل ذلك في صلاتك كلها. بس الدرس خد قد ايه ايه ؟ خد دقيقة. يعني فيه حاجات كتيرة جدا ممكن تفيدك في حياتك وفي اخرتك تاخد دقيقة ودقيقتين. بس المهم ان انا ايه
اكون عندي الرغبة الحقيقية في التعلم وان انا اقعد تحت ايدين العلماء كده اتعلم منهم عشان انا انجح في صلاتي وفي شريعتي ربنا كلها بشكل عام يعني. فدي دي مشكلة مسلا لو حد بيعملها راحت الصلاة بتاعته
يجي يوم القيامة ما يلاقيش صلاة في الميزان مع ان هو صلى كتير. وهو صلي فانك لم تصلي. ما اتحسبتش. ويقال نفس الكلام على حاجات كتير في الصلاة. يعني مسلا الرسول عليه الصلاة والسلام يقول في الحديس ايه؟ لا صلاة بحضرة الطعام. ولا هو يدافعه
يعني واحد محصور عايز يدخل الحمام للبول او للبراز الاخبثان البول والبراز عايز وعايز ايه بالمرة يصلي بدل ما ايه يتوضا تاني. بتحصل مع ناس كتير جدا كل الناس اللي بتضحك عملتها قبل كده. يعني للاسف الشديد هي حاجة مشهورة جدا. انت عايز
اعمال كتيرة وعايز تصلي وتبقى فاضل اعمالك بعد كده او تخش تنام او تغير هدومك او يعني فعايز تلحق تصلي وانت كده الرسول عليه الصلاة والسلام بيقول ايه لا صلاة بحضرة الطعام ولا هو يدافعه الاخبثان. العلماء بقى انقسموا حول هذا الحديس في بعض الناس
تقول ان الصلاة بهذه الهيئة مكروهة. وفي بعض الناس بتقول الصلاة بهذه الهيئة باطلة. ان النافية ديت لا صلاة ديت يعني لا ما فيش صلاة خدوها على زهر القول كده ما فيش. طب والتاني قال لا يعني ايه؟ هو بيرهب الناس في على الكراهة. فهي تدور بين الكراهة
والبطلان هتلاقي ايه في الميزان بقى؟ يعني كويس قوي لو عديت من غير حساب. لو عديت انها ما اتحسبتش انك انت تركت الصلاة الصلاة ديت لو امك ما اتحسبتش يبقى انت تركت صلاة العصر او الضهر او المغرب حسب اللي فاتك حسب
اللي صلتها كده ولو اتحسبت فهي اتحسبت بالكراهة ففي الاجر؟ فين بقى اللي مش هتلاقي حاجة في الميزان؟ ما انت هتلاقيها في السيئات جايز عشان ما اتحسبتش ترك صلاة لو اتحسبت ترك صلاة مش هتلاقي في ميزان حسنات حاجة وهتلاقي في السيئات حاجة. هتلاقي في السيئات ترك الصلاة يوم كزا الساعة كزا
صلاة الفلانية يوم كزا. فالعلماء بين هذا وذاك في القضيتين خطيرتين جدا. والعلماء لهم حديث في هزا الموضوع يعني قضية في غاية لدرجة مسلا يناقشوا قضية ايه؟ طب افرض هو حاقن يعني مانع ان هو
يخرج منه البول او البراز او الريح. والوقت هيفوت. يعمل ايه؟ يعني انا مسلا قبل المغرب ما يدن بتلات دقايق قبل الضهر ما يقدر اعمل ايه؟ يصلي وهو حاقن ولا يدخل يتوضى وبالتالي هيفوت الوقت. فيها نقاش
بعض العلماء بعض المزاهب قالت يعني يدخل يعني ما يبقاش حاقن يفرغ ما ما عنده ويتوضأ حتى لو فاته الوقت لان الصلاة اللي هو صلاها قبل ما يفوت الوقت مش محسوبة اصلا. لان لا صلاة لحاقل
ده بقى قال كده في فريق قال كده قال لأ لو كان وقت خلاص فعلا هيفوته يصلي ومعلش الصلاة ديت. بس القضية بتناقش يعني ما بتاخدهاش ببساطة كده ان انت تبقى في نص الوقت وتروح تصلي وانت حاقن وكل دماغك في التفكير انك انت تدفع الريح انه يخرج او تدفع البول انه ينزل
لما تتوضا وترجع تصلي تاني لانك انت بتصلي في حضرة رب العالمين سبحانه وتعالى. اعطي هذا الامر قدره. مش كده ناقشوا قضية تانية لطيفة كده يقول لك افرض هيتوضأ لو افرغ ما يبقاش في ما فيش ماية بعد كده يتوضأ بها
ميه قطع مسلا او في الصحرا او في مكان ما فيش ميه. طب يفرغ ويتيمم بعدها ولا يصلي بوضوءه وهو حاقن كده عشان ما فيش ماية. فين الامام آآ آآ ابن تيمية هذا السؤال فقال لأ يفرغ
يرجع يتيمم لان الصلاة وهو حائط حاقن على خلاف بين العلماء بين البطلان والكراهة زي ما قلنا. اما الصلاة بالتيمم فلا خلاف بينها انها صحيحة. فقال لها خلاص يعمل ديت وما قد كده القضية مهمة يعني الواحد لو صلى
وهو حاكم راحت الصلاة بتاعته او راح اجرها حسب ربنا سبحانه وتعالى هيحاسبنا آآ اي شكل وبرضو حسب درجة الحقن لان انت ممكن تكون مزنوق قوي عايز تخش الحمام قوي خلاص فانت دماغك كله في الموضوع ده او يكون الموضوع بسيط
فهزا كله يعني بيورينا قد ايه قضية الصلاة او قضية متابعة السنة مهمة في قبول العمل ربنا بيقول في القرآن ايه؟ فويل للمصلين. الذين هم عن صلاتهم ساهون. كلمة وارد دي صعبة جدا
تستخدم الا في مواقف قليلة تحذيرية خطيرة فاذا به سبحانه وتعالى يستخدمها للمصلي الساهي وبرضه المفسرون في هذا الامر لهم اقوال يا ترى السهي في ايه؟ هو بيصلي ولا ما بيصليش؟ هو بيصلي اسبت الله
لهم الصلاة. ويل للمصلين. هو يصلي لكنه ساهى عن شيء. اما ساهم الوقت صلي الصلاة في اخر وقتها اما السهي عن شيء من خشوعها او شيء من فروضها. فبيصليها زي الراجل آآ صلي فانك لم تصلي ده
لو واحد بقى بقاله بيصلي الصلاة ديت سنة واتنين وتلاتة وعشرة لا ربنا يتوعدوا بالولي طبعا. وان المصلين سهل ايه عن اركان الصلاة وسهل ايه عن عبادة الصلاة وخشوع الصلاة ووقت الصلاة اسألكم سؤال كده مين من من هو اسوأ اللصوص
برة الموضوع خرجنا برة الموضوع ايوة الله يفتح عليك اسوأ اللصوص اللي بيسرق من الصلاة. ايه ده؟ يسرق من الصلاة. الرسول عليه الصلاة والسلام يقول اسوأ الناس سر الذي يسرق من صلاته. اسوأ بيسرق اغلى حاجة. بيسرق اغلى حاجة
هذا اسوأ اللصوص. اسوء الناس سرقة الذي يسرق من صلاتي. قالوا كيف يسرق من صلاته يا رسول الله؟ قال لا يتم ركوعها ولا سجودها. او قال لا يقيم صلبه في الركوع والسجود. لا يتم ركوعها
ولا سجودها او لا يقيم صلبه في الركوع والسجود. اللي هو الحديس اللي زكرناه في الاول صلي فانك لم تصلي. بيسرق من الركوع والسجود بدل ما يدي له دقيقة بيدي له عشر سواني. بيدي له خمس سواني فسرق منه
فما صحش ما صحتش الصلاة. هذا اسوأ الناس سرقة. وبيضر نفسه في المقام الاول. عمار ابن ياسر بيقول سمعت الرسول صلى الله عليه وسلم يقول ان الرجل ينصرف وما كتب له الا عشر صلاته. عشر صلاته فقط
الا عشر صلاته تسعها ثمنها سبعها سدسها خمسها ربعها نصفها نصفها. يعني الناس في قبول الصلاة ربنا سبحانه وتعالى يضع لك في الاجر. يا اما يضع اجر الصلاة كله كامل يا مانع نصه تلته ربعه خمسه سدسه سبعه تمنه تسعه عشره كما قال الرسول
صلى الله عليه وسلم ده كلام الرسول عليه الصلاة والسلام عمار ابن ياسر بيحكيه انه فانت ممكن برضو تتفاجئ المفاجأة ديت الهبال منصور هروح اروح اجيب ميزان الحسنات انا متأكد انه بيصلي الصبح الاقي عشر اجر. والاقي في الضهر سدس اجر والاقي وبعدين انا محتاج الاجر كله عشان
كان عندي مشاكل في السيئات كنت عايز ده يعادل ده. فالاقي ان الحصيلة بتاعتي قل عما انا كنت متخيل. عارفين زي الناس اللي عندها فلوسها عملة معينة وراحت لقت العملة سعرها نزل. محوش دولارات والدولار سعره نزل. محوش اه يورو واليورو نزل. فانت
واتلغت العملة اتلغت العملة دي كارثة بقى راحة. فلست. وده وهو ده كان يوم القيامة بالزبط هو ده او الوضع يوم القيامة ناس بتروح وتلاقي هي عاملة حسابها ان لها حساب بتروح وتلاقي نفسها مفلسة. وهنيجي لحديس اتدرون لما
ما المفلس في حلقة تانية يعني؟ فدي بردو ايه؟ دي مشكلة كبيرة بتقابل ناس طلق ابن علي حنفي رضي الله عنه احد الصحابة بيقول قال رسول الله صلى الله عليه وسلم لا ينظر لا ينظر
الله عز وجل الى صلاة عبد لا يقيم فيها صلبه بين ركوعها وسجودها دي برضو بيتكلم على نفس القضية برضو تاني الرسول عليه الصلاة والسلام ان الله لا ينظر الى هذه الصلاة تخيل هو انت صليت وصرفت وقت
لكن لا ينظر الله عز وجل اليها. ويقول صلى الله عليه وسلم وده حديس زكرناه في بداية المجموعة. لما جينا نصنف الهباء المنثور قلنا ايه قال صلى الله عليه وسلم ان الرجل ليصلي ستين سنة ستين سنة ولا يقبل الله له صلاة
برضه مفاجأة قاسية بيروح يلاقي عايز حصيلة صلاة ستين سنة ما يلاقيهاش موجودة في الميزان. ولا يقبل الله له صلاة لعله الرسول صلى الله عليه وسلم يقول لعله يتم الركوع ولا يتم السجود
ويتم السجود ولا يتم الركوع. يعني حتى عنده مش العيب في السجود والركوع. ده واحدة بس منهم مش مش سليمة. راحت ركعة راحت الصلاة. انا بقول ايه؟ طب ربنا رحيم وغفور ما هو علمك وقال لك وبعت لك رسول وقصة طويلة وجهاد
حروب ودماؤه مكافحة كبيرة جدا عشان يوصلك المعلومات دي ليه ما دورتش عليها؟ وليه ما اهتمتش تعملها بالاتقان الذي وصفه صلى الله عليه وسلم ان الله لا يقبل الا طيبا. فليه ما عملناش الجهد ده؟ آآ خلاص لا يلومن احدكم الا نفسه. يعني هنا ربنا سبحانه وتعالى نبى
وحزر ووضح وارسل الرسول وايده بالمعجزات وايده بالصحابة الكرام وو والعلماء يعني نقحوا السنة وزبطوها ووصلوها لحد يعني عندك الحمد لله ربنا سبحانه وتعالى حفظ القرآن وحفظ السنة. ليه؟ ليه الواحد
ليه عرض نفسي مسل هزه المفاجآت؟ حزيفة ابن اليمان قاعد في المسجد دخل عليه راجل زي الراجل اللي دخل على الرسول عليه الصلاة والسلام كده صلى باب نفس الموقف. وبعد اما خلص صلاته نادى له حذيفة قال له تعال. قال له انت بتصلي السنة دي بقى لك قد ايه؟ منذ كم
تل هذه الصلاة قال منذ اربعين سنة قال ما صليت منذ اربعين سنة؟ لا انت ما صليتش مش محسوب لك اللي صليته قبل كده بيجيب الكلام ده حديس الرسول صلى الله عليه وسلم حذيفة ابن اليمان رضي الله عنه وارضاه بيقول له بيقول له ما صليت منذ اربعين سنة
ولو مت وهذه صلاتك لمت على غير الفطرة التي فطر الله عليها محمد صلى الله عليه وسلم ايه ده؟ ده ده بيقول له كمان كلام خطير قوي ده بيقول له انت مش هتموت على الاسلام. لو انت مت على الصلاة اللي انت الصلاة ديت
ثم اقبل عليه يعلمه وبدأ ايه؟ يعلمه ازاي يصلي. وقال له حاجة جميلة قوي. قال له هي مش عايزها يعزبك. ولا عايزك انت آآ تقعد بقى قاعد طول اليوم تصلي ولا تاخد في الصلاة عشر ساعات عشان تبقى خاشة قال له ان الرجل ده كلام حزيفة بقى ان الرجل ليخف في صلاته
وانه ليتم الركوع والسجود. ياما يا سيدي ما تطولش في القراءة. تلات اربع ايات اقراهم. بس ادي كل ركن من اركان الصلاة حقه والرسول عليه الصلاة والسلام كان يخف في صلاته كان اقرب الى التخفيف منه الى التطويل لكنه كان يطيل الركوع يطيل السجود ويطيل الفصل بين الركوع والسجود والقيام
كل حركة تبقى لوحدها. فممكن يسبح تلات مرات وخمس مرات وسبع مرات وهو تسع مرات ويقول ادعية السجود ويطيل السجود لكن في القراءة ما يطولش كتير في القراءة. دي بقى التكنيكس او طرق
يبقى انا اتعلمها. اهو عرفت كده ان انا مش لازم اصلي الصلاة ربع ساعة او تلت ساعة عشان ابقى اسمي خاشع. لأ خمس دقايق بس كل حاجة لها وقتها ولها تركتها النبوية اعملها زيها اعمله زيها. احنا كل ده
ناخد مسال مسال ايه؟ مسال الصلاة. قال له لو انت مت مش هتموت على الفطرة. ليه بقى؟ قال الكلام ده لان فيه حديس عن عن ابي عبدالله الاشعري رضي الله عنه وارضاه ان الرسول عليه الصلاة والسلام رأى رجلا لا يتم ركوعه وينقر في سجوده
لا يتم الركوع وينقر في السجود يعني بينزل يحط راسه ويخبطها في الارض ويقوم جاي طالع تاني. اكنه اكنه الطائر اللي بينكر الاكل كده عارفين الطائر لما بيجي ياكل بياكل بسرعة كده يلقط هو بيعمل كده ينكر باللفز النبوي يعني وينكر في صلاته
وهو يصلي فقال صلى الله عليه وسلم مش كلام بقى حذيفة كلام الرسول صلى الله عليه وسلم نفسه قال لو مات هذا على حاله هذه مات على غير ملة محمد صلى الله عليه وسلم. شيء صعب. ثم قال مثل الذي لا يتم ركوعه
ويمكر في سجوده مثل الجائع يأكل التمرة والتمرتين لا يغنيان عنه شيئا واحد جعان قوي واديته تمرة كلها ولسه جعان. او تمرتين. هو صلى كأنه ما صلاش. الصلاة مفروض تعمل له سكينة
ووقار وتهدي نفسه وتبعده عن المعاصي تنهى عن الفحشاء والمنكر ترفع الدرجات ما بتعملش معه كله ما بتعملش مع ده كله ليه؟ لانها مش معمولة صح. العلماء وقفوا قدام الحديس ده برضو لان الحديس خطير جدا وقالوا يا ترى هذا يعني كفره اصلا؟ ما هو على غير ملة محمد ولا هذا على سبيل الردع؟ على
مزاهب مختلفة بس والله ده ولا ده خطير؟ هو انا الرسول عليه الصلاة والسلام يربع واحد يقول له انت كده كفرت بس بيقول عشان الوضع هو دي حاجة بسيطة حاجة كبيرة قوي والرسول عليه الصلاة والسلام يحزره من كده هيبقى على شافع كدب لو ما كنش هو بالفعل كفر هيبقى على شفا الكفر ولا مش
يهددوا بهزا الامر الضخم الهائل. فنحذر يا اخواننا نمشي على السنة. احنا بندي مسال مسال صلاة هتضربه اضربه على صلاة الجمعة. بعد آآ يومين اهو الجمعة صلاة الجمعة. الامام بيطلع المنبر الملايكة
فقعد على الباب تسجل اسماء اللي داخلين واحد واحد. طلع الامام على المنبر الملايكة قفلت الصحف بتاعتها وجت تستمع الخطبة. كلنا عارفين ان الحديس ده النص ده طب بيعمل معنا ايه النص ده بقى؟ معناه كده ايه؟ معناه انك هتروح يوم القيامة؟ على صلاة الجمعة اللي جيت فيها بعد الامام
ما طلع وما عندكش عزر ولا حاجة يعني قهري قوي مرة عابرة ولا حاجة. تلاقي اسمك تلاقي في ميزان حسناتك ما فيش ما فيش الصلاة دي مش موجودة هو انت بدال لحقت الامام وصليت معه؟ الحمد لله ما فيش وزر هيتحط في الناحية التانية. هي مش هتلاقي سيئة في الناحية التانية. ماشي. بس ما فيش اجر هنا. الملايكة
خلاص ما كتبتكش اصلا. طب واللي جه بدري؟ اللي جه بدري شوية عنه قبل ما يطلع على طول خد بيضة. واللي جه بدري شوية خد دجاجة واللي جه اكتر خد كبش واللي جه بدري اكتر خد بقرة واللي جه بدري اكتر خد جمل. ما هو ده في السن اهو ما عملش كده ليه؟ ما انا
الكلام دوت واجي بدري واخد الاجور بتاعتي ما استهنش بالموضوع واقول انا ورايا وعندي ومشاغل والزروف مختلفة والزمن غير الزمن وقاعدة تدي عشر تلاف عزر تعال بدري عشان الصلاة بتاعتك تلاقيها في ميزان حسناتك انت المستفيد. وهكزا
اللي قلناه النهاردة في موضوع الصلاة طبقوا على الزكاة طبقوا على الصيام طبقوا على الميراث طبقوا على التعامل مع الابناء طبقوا على التعامل مع الجيران آآ اي شيء كله كل بنود الشريعة هي كلها الشريعة كده. ممكن تبقى انت متقرب الى الله بعمل وبتعمل له غلط. ما يتحسبش. ما يتحسبش ليه
عشان انت ما سألتش ما انت كان مفروض تسأل. ما تقولش والله انا معزور بجهلي. جهلك ليه جهلك؟ وليه مش جاهل في امور حياتك الدنيا؟ ليه كل بتحتاج شهادة ولا دراسة ولا خبرة في مجال معين تروح تعملها. في ناس بتاخد كورسات الكورس بالفين دولار وتلات تلاف دولار عشان تحسن
تجود شوية طريقتها في الحياة مش كده؟ لأ في ناس بتسافر تاخد بعسة سنة وسنتين وتلاتة واربعة عشان يزود دخله عشان اتعلم شهادة معينة يقدر يرفع بها. في ناس بتعمل وتعمل. ناس بتسهر. في ناس بتاخد بتشتغل الصبح بتشتغل بالليل. بتشتغل عمليين وتلاتة واربعة
نفس الحكاية هنا برضو اللي هيشتغل اكتر هنا هيشتغل احسن هيحصل اكتر. يوم القيامة واللي مش هينتبه هباء منصور فنحذر من هذا الموضوع نتبع الرسول عليه الصلاة والسلام ونعض على السنة بالنواجز ان شاء الله نجد ميزان الحسنات مليان والهباء المنشور ده مش
في قصتنا. الكلام له اتصالات تانية اوله تكملة تانية. اسأل الله عز وجل ان يفقهنا في سننه وان يعلمنا ما ينفعنا وان انفعنا بما علمنا انه ولي ذلك والقادر عليه. والسلام عليكم ورحمة الله وبركاته. واياكم